S-564/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 23. ágúst 2016, á hendur M-kk-þgf J-x-x G-x-x, kennitala 000000-0000, Hraunbæ 118, Reykjavík, fyrir umferðar- og fíkniefnalagabrot með því að hafa, þriðjudaginn 22. mars 2016, ekið bifreiðinni UK-291 óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 2000 ng/ml) um Laugaveg í Reykjavík, til móts við Heklu, þar sem lögregla stöðvaði aksturinn, og haft í vörslum sínum 1,81 gramm af amfetamíni, sem lögreglumenn fundu í bifreiðinni UK-291.

Teljast brot þessi varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum, og 2. gr., sbr. 5. og 6. gr. laga nr. 65/1974 um ávana- og fíkniefni, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar samkvæmt 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Einnig er krafist upptöku á 1,81 grammi af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1990. Samkvæmt framlögðu sakavottorði, dagsettu 16. ágúst 2016, hefur ákærði nú í þriðja sinn verið fundinn sekur um að aka óhæfur til að stjórna bifreið örugglega vegna áhrifa ávana- og fíkniefna. Ákærði var síðast fundinn sekur um að aka óhæfur til að stjórna bifreið örugglega vegna áhrifa ávana- og fíkniefna með dómi Héraðsdóms Reykjavíkur, uppkveðnum 4. júní 2013. Tilgreind ávana- og fíkniefni fundust þá aðeins í þvagi ákærða og var hann ekki dæmdur til sviptingar ökuréttar. Með hliðsjón af sakarefni þessa máls og ákvæðum 77. gr. almennra hegningarlaga nr. 19/1940 og í samræmi við dómvenju þykir refsing ákærða hæfilega ákveðin fangelsi í þrjátíu daga.

Með vísan til lagaákvæða í ákæru er ákærði sviptur ökurétti í tvö ár, frá uppkvaðningu dóms þessa að telja.

Með vísan til lagaákvæða í ákæru eru gerð upptæk til ríkissjóðs 1,81 gramm af amfetamíni, sem lögregla lagði hald á við rannsókn málsins.

Ákærði greiði 160.450 krónur í sakarkostnað.

Af hálfu ákæruvaldsins flutti málið E-kvk-nf H-kvk-nf fulltrúi.

V-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, M-kk-nf J-x-x G-x-x, sæti fangelsi í þrjátíu daga.

Ákærði er sviptur ökurétti í tvö ár, frá uppkvaðningu dóms þessa að telja.

Upptæk eru gerð til ríkissjóðs 1,81 gramm af amfetamíni.

Ákærði greiði 160.450 krónur í sakarkostnað.

V-kvk-nf S-kvk-nf